burgasdotpro/wikipedia huggingface dataset:
Mastiaci tuk

Mastiaci tuk alebo mazací tuk je polotekutý materiál pastovitej konzistencie používaný na mastenie. Používa sa tam, kde nemožno použiť mastiaci olej (z dôvodu stekania). Je to zmes vyšších uhľovodíkov, obsahujúca rôzne prísady (grafit, molyka a pod.).
Úlohou mastiaceho tuku je zmenšovať trenie, a tým opotrebenie mechanických súčiastok.
Stočenie

Stočenie alebo stáčanie môže byť:
Zakrútenie

Zakrútenie alebo zakrúcanie môže byť:
Zvŕtanie

Zvŕtanie môže byť:
Tango

Tango môže byť:
TCDD

Skratka TCDD môže znamenať
Christian Vieri

Christian Vieri (* 12. júl 1973, Bologna, Taliansko) je bývalý taliansky futbalový útočník. 
V roku 1998 hral v Španielsku za Atlético Madrid, tu sa stal najlepším strelcom celej ligy. Neskôr dostal príležitosť na Majstrovstvách sveta vo Francúzsku, kde tvoril úspešnú dvojicu s Robertom Baggiom. Zúčastnil sa aj Majstrovstvá sveta 2002.
V lete 2009 prestúpil do klubu anglickej Premier League, do FC Blackburn Rovers.
Komparatívny manažment

Komparatívny manažment je zameraný na štúdium a analýzu manažmentu v rôznorodom prostredí. Identifikuje príčiny, prečo podniky v rôznych krajinách majú rozdielne výsledky. Je dôležitým prvkom ekonomického rastu a zvyšovania produktivity práce.
Ekonomický rozvoj krajín je spájaný hlavne s myšlienkami transferu kapitálu, vzdelania a technológií. V súčasnosti sa stáva významným faktorom rastu produktivity práce moderné manažérske know – how. Väčšina odborníkov považuje komparatívny manažment za hlavnú možnosť prenosu poznatkov a praktík manažmentu vyspelých krajín do podmienok ostatných krajín. V minulosti mnoho krajín hľadalo v USA odpoveď na otázku, ako urýchliť ekonomický a manažérsky rozvoj. V 70. a 80. rokoch bol preferovaný japonský model riadenia. Súčasnosť núti pozerať na budúcu realitu nielen z pohľadu Ameriky, Európy a východnej Ázie, ale nepredvídateľné pohyby možno očakávať aj z Číny, Blízkeho východu či niektorých afrických štátov ako Nigéria a Keňa.
Jedným z najvýznamnejších modelov komparatívneho manažmentu je model vypracovaný Haroldom Koontzom, ktorý neskôr modifikovali Richard N. Farmer a Barry N. Richman. Model vychádza z premisy, že vonkajšie prostredie organizácie podstatne ovplyvňuje manažérske praktiky a zručnosti. Uvedení autori opísali kritické prvky (faktory) v manažérskom procese a vyhodnotili ich vplyv v organizáciách fungujúcich v rozdielnom sociálnom a kultúrnom prostredí. Súčasne opísali faktory prostredia, ktoré sú významné z hľadiska ich vplyvu na kvalitu manažérskych procesov. Tieto faktory sú určité obmedzenia, ktoré možno klasifikovať ako:
Tieto faktory prostredia vplývajú tak na manažérske funkcie (plánovanie, organizovanie, vedenie, kontrola), ako aj na základné podnikové činnosti (inžiniering, výskum a vývoj, výroba, marketing, financie). Manažérske funkcie, podnikové činnosti ovplyvňujú ďalej relevantné vedecké poznatky, ako aj disponibilné ľudské a materiálne zdroje.
Manažérska veda (koncepcie, teórie, princípy) je v značnej miere všeobecne platná. V jednotlivých krajinách sa však podstatne líšia jej aplikácie, t. j. manažérske „know – how“. Jej poznanie a porozumenie umožňuje manažérom prekonať formálne i neformálne podnikateľské bariéry.
Scatman John

John Paul Larkin, (13. marec, 1942, El Monte, Kalifornia, USA – 3. december, 1999, Los Angeles), známy skôr ako Scatman John bol slávny džezový hudobník, ktorý dokázal vo svojej tvorbe spojiť scatový spev a pop. 
Jeho najznámejším medzinárodným hitom je skladba „Scatman (Ski Ba Bop Ba Dop Bop)“ z roku 1994. Od detstva trpel koktaním. Neskôr rád hovorieval, že "sa mu v živote podarilo zmeniť svoj najväčší problém na svoj najväčší klad". Počas života Scatman John získal za svoje albumy a single 14-krát zlato a 18-krát platinu.
John Paul Larkin zomrel vo svojom dome v Los Angeles v Kalifornii vo veku 57 rokov na rakovinu pľúc.
Diskografia.
[*] = vydané iba v Japonsku
Hudobné albumy.
' Old time perty radio vol. 1'(2014
'Old time perty radio vol. 2'
Single.
Greing stengh-reinbow series(2006)
Fever (album, Kylie Minogue)

Fever je ôsmy štúdiový album austrálskej speváčky Kylie Minogue, ktorý bol vydaný v Európe a Austrálii koncom roku 2001, v Severnej Amerike vyšiel roku 2002.
Zdeněk Fránek

Zdeněk Fránek (* 26. august 1961, Boskovice) je súčasný brniansky architekt. Korene jeho názoru na architektúru musíme hľadať u nemeckých expresionistov a maďarských organikov. Sám sa hlási k čistým formám Tadaa Anda.
Životopis.
Študoval na gymnáziu. Medzi rokom 19801985 bol študentom Fakulty architektúry VUT v Brne. Od roku 1989 má vlastný ateliér. Od 19941996 bol externým prednášajúcim na FA VUT.
Architektonická tvorba.
Jeho tvorbu ovplyvňuje antroposofia a antropomorfia, tvarovanie priestoru. Študoval podrobne Santiniho stavby, ktoré ho napĺňovali túžbou po plasticite. Taktiež ho zaujali utopické nerealizovateľné akvarely od Scharouna.
Filozofiou jeho tvorby je rozpracovať motív do hĺbky, aby zakaždým vytvoril niečo nanovo, aby každý projekt bol istým spôsobom niečím novým. Nesnaží sa budovať dielo, ale vytvoriť budovu ako samostatnú „osobnosť“.
Rodinný dom na Červenom kopci

Rodinný dom na Červenom kopci "(Rodinný dům na Červeném kopci)" je dom v Brne, ktorého autorom je brniansky architekt Zdeněk Fránek ("Fránek Architects").
Všeobecné informácie.
Rodinný dom bol navrhnutý pre sestru Z. Fránka.
Poloha pozemku.
Rodinný dom stojí v hornej časti pozdĺžnej parcely na Kamennej ulici, a šplhá až na samotný vrchol Červeného kopca, z ktorého je výhľad na panorámu Brna. V dolnej časti parcely si postavil dom brat majiteľky, architekt. Zaujímavou vlastnosťou oboch domov je absolútna nadmorská výška ich atík, ktorá je u oboch domov rovnaká. Ani jeden z domov takto neprevyšuje druhý. Pôdorysná stopa domu sestry sa premieta do časti dispozície domu brata. Pozemok sa nachádza na severnej strane svahovitého kopca, čo znamená, že sa architekt musel vysporiadať so zložitým terénom.
Architektúra.
Hmotu domu ovplyvnila skutočnosť, že interiér bolo potrebné presvetliť dostatočným množstvom denného svetla. Hlavná spoločenská časť je priebežne zasklená a má tvar kužela. Vila je trojpodlažná. Hlavný vstup v suteréne susedí s garážou, ktorá ďalej pokračuje cez technologickú miestnosť do fitnes. Vstupné priestoru nie sú nijak priestorovo luxusné. Dom sa skladá z dvoch hlavných častí, spoločenskej a súkromnej, v nadväzujúcom dvojtrakte. Hlavný obytný priestor obsahuje rôzne zákutia s rôznymi funkciami, čo vytvára zaujímavý celkový dojem. Kuchyňa je od obývacej časti predelená len jemnou nerezovou sieťou, kvôli zachovaniu výhľadu na mesto. Jedálenský stôl sa nachádza pri veľkorysom presklení, čo umožňuje priamy kontakt s terasou na južnej strane. Obývacia časť sa nachádza okolo krbu v strede kužela. Južná stena obytnej izby sa ťahá cez celé dve podlažia domu.
Vila má v exteriéri plastické tvary. Južná terasa je sčasti zakrytá presahom strechy, ktorá svojou kompozíciou napomáha k uceleniu hmoty.
Zoznam operačných systémov

Toto je zoznam operačných systémov.
Operačné systémy osobných počítačov Apple.
Apple / Apple Computer
ďalšie
Operačné systémy na iných platformách.
AmigaOS.
Operačný systém počítačov Amiga, založených na procesore Motorola 68k.
Android OS.
Android je operačný systém pre mobilné telefóny ako aj pre smartphóny a tablety. Je vytvorený firmou Open Handset Alliance vedenú spoločnosťou Google.
CP/M.
Historický diskovo (presnejšie disketovo) orientovaný OS pre počítače postavené na procesore Z80, ktorý bol inšpiráciou pre mnohé iné operačné systémy, najmä DOS. Pre Microcomputers ho vytvoril Gary Kildall v 1976.
PALM OS.
Používaný v handheldoch typu Palm. Single-task. Verzie 1 až 3 boli určené pre pôvodne používaný procesor Motorola Dragonball (68034), aktuálna verzia 5 („Garnet“) je určená pre procesor ARM.
Symbian OS.
Používaný v mobilných telefónoch značky Nokia a Sony-Ericsson (UIQ verzie využívajúce dotykový display telefónu). V nedávnej dobe najrozšírenejší a konkuroval Microsoft Windows Mobile Edition. Avšak Microsoft s uvedením Windows Phone 7 (neskôr Windows Phone 8) prakticky odsúdil Symbian OS k zániku a spoločnosť Nokia, prevzala Windows Phone ako výhradný operačný systém pre svoje telefóny. Malo to katastrofálny dopad nielen na Nokiu samotnú, ale aj na Symbian OS, ktorý tak stratil veľkého obchodného partnera a aj pod tlakom Androidu ustúpil do zabudnutia.
V roku 2013 Microsoft kúpil spoločnosť Nokia.
Weighted RED

Weighted random early detection (WRED) je CISCO implementácia techniky RED spolu s pridaním použitia DSCP, aby bolo možné s vyššou pravdepodobnosťou odstraňovať z radu pakety s nižšou prioritou. Tento spôsob znižuje pravdepodobnosť vyhodenia paketu s vysokou prioritou. Ani táto metóda však nemôže sto percentne zaručiť nevyhodenia paketu s vysokou prioritou napr. hlasovú komunikáciu. Pakety, ktoré nepatria do IP komunikácie majú prioritu rovnú nule, a preto sú veľmi často z radu vyhadzované.
Richard Scheibner

Richard Scheibner (* 19.3.1880, "Piešťany" - † 13.10.1945, "Berlin-Charlottenburg") bol architekt pôsobiaci v Berlíne. Narodil sa v Hornom Uhorsku v obci Pöstyén - teraz Slovensko.
Práce.
Berlínskymi realizáciami Richarda Scheibnera sú "Marmorhaus" (Berlin-Charlottenburg, Kurfürstendamm 236), projektované spolu s Hugóm Pálom: 19121913 a "Policajná stanica" (Berlin-Charlottenburg, Flatowallee 22), projektované: 19301931. V roku 1913 sa úspešne zúčastnil súťaže na budovu "nemeckého veľvyslanectva vo Washingtone" (jeden z troch odmenených návrhov).
Do svojho rodiska v roku 1910 navrhol pre kaviarnika Adolfa Bechera stavbu "Hotel Slávia" (Winterova 24), pre Lajosa Kásu hotel Lipa a neskôr aj rodinnú vilu Scheibnerovcov (Teplická 83). V roku 1911 vytvoril projekt adaptácie/rozšírenia pôvodnej budovy Obecného domu v Piešťanoch (Štefánikova 119) a pre Maxa Fuchsa rodinnú "Villu Esplanade" (stavba sa nerealizovala). 
Objekt synagóga v Trenčíne, (Štúrovo námestie 127), sa realizoval podľa projektu Richarda Scheibnera vytvoreného spolu s Hugóm Pálom 19111912. 
Dr. Ing. Richard Scheibner získal 16. júla 1909 doktorát z architektúry na Kráľovskej technickej vysokej škole (KTH) v Berlíne-Charlottenburgu, obhajobou svojej doktorandskej práce - "Das Städtische Burgerhaus Niedersachsens," vydavateľstvo Kuhtmann, Drážďany 1910, 159 strán, 131 obrázkov.
Rad svätého Andreja

Rad svätého Andreja Prvopovolaného () bol prvý a najvyšší rad Ruského impéria. 
Vznik a vytvorenie vyznamenania.
Rad bol ustanovený v roku 1698 cárom Peterom Veľkým, na počesť svätého Andreja), prvého z Ježišových apoštolov a patróna Ruska. Mal iba jednu triedu a boli ním oceňované najvýznamnejšie civilné alebo vojenské zásluhy.
Prvým vyznameným bol Fiodor Alexandrovič Golovin. Do jeho zrušenia po Októbrovej revolúcii ním bolo vyznamenaných vyše tisíc ľudí. Počas monarchie držitelia Radu svätého Andreja dostali automaticky "Rad svätého Alexandra Nevského", "Rad Bieleho Orla", "Rad svätej Anny, prvého stupňa" a "Rad svätého Stanislava, prvého stupňa". Okrem toho vyznamenaný s nižšou hodnosťou boli automaticky povýšení na generálporučíka alebo viceadmirála.
Insígnie radu.
Insígnie radu mohli byť udelené 's diamantami' ako špeciálna pocta. Katedrála svätého Andreja bola sídelným kostolom tohto rytierskeho rádu.
Ruská federácia.
Pôvodný Rad svätého Andreja zanikol podľa dynastickeho poriadku vládnucej dynastie Ruska Romanovovcov, po smrti posledného oficiálneho dediča. 
Rad bol najskôr neoficiálne znovu zavedený ruskou pravoslávnou cirkvou 27. decembra 1988 s rovnakým menom, ale odlišnýmu insígniami a štatútom. 
Oficiálne bol obnovený ako najvyššie civilné a vojenské vyznamenanie Ruskej federácie prezidentským dekrétom číslo 576 dňa 1. júla 1998.
Medzi prvými nositeľmi radu po jeho znovu ustanovení boli akademik Dimitrij Sergejevič Lihačev, konštruktér zbraní Michail Timofejevič Kalašnikov a kazachstanský prezident Nursultan Abiževič Nazarbajev .
Joseph Albert Walker

Joseph Albert „Joe“ Walker (* 20. február 1921, Washington – † 8. jún 1966, neďaleko Barstow) bol americký pilot, experimentálny fyzik, skúšobný pilot NASA a astronaut, držiteľ mnohých svetových leteckých rekordov a prvý človek, ktorý vyletel s lietadlom do kozmického priestoru a letel do vesmíru dvakrát. Bol jedným z dvanástich pilotov, ktorí lietali na experimentálnom raketovom lietadle North American X-15, ktoré spoločne prevádzkovali Vzdušné sily USA a NASA.
Životopis.
Na univerzite Washington and Jefferson College získal titul bakalára fyziky v roku 1942. Počas druhej svetovej vojny bol vojenským pilotom.
K NACA (neskôr reorganizovanej na NASA) nastúpil v roku 1951 ako skúšobný pilot na Edwardsovej leteckej základni v Kalifornii. Lietal s lietadlami typu D-558-1 Skystreak, X-1, X-3 Stiletto, X-4 Bantam, X-5, X-15, B-47, F-100 Super Sabre, F-101 Voodoo, F-102 Delta Dagger, F-104 Starfighter. Zúčastňoval sa experimentálnych letov s cieľom ustanoviť svetové rekordy v rýchlosti lietadiel, napríklad na X-1E letel Walker celkovo 21-krát, pričom pri 17. lete dňa 8. októbra 1957 dosiahol rýchlosť M = 2,24. V máji 1960 sa stal svetovým rekordmanom za dosiahnutie rýchlosti 3 397 km/h na experimentálnom raketopláne North American X-15 (predchodca kozmických raketoplánov).
Dňa 19. júla a 22. augusta 1963 uskutočnil s X-15 lety nad hranicu 100 kilometrov – hranica vesmíru. Tieto lety boli jediné suborbitálne lety raketového lietadla do letov SpaceShipOne v roku 2004. Zároveň ho tieto lety kvalifikovali ako astronauta podľa pravidiel U.S. Air Force a Medzinárodnej leteckej federácie (Fédération Aéronautique Internationale, FAI), ale nie podľa pravidiel Komisie pre výskum vesmíru (COSPAR). Joe Walker bol prvým človekom, ktorý letel s lietadlom do vesmíru dvakrát.
Tragicky zahynul nad základňou Edwards vo svojich 45 rokoch pri zrážke svojho lietadla F-104 s lietadlom XB-70 pri reklamnom natáčaní pre firmu General Electric.
Anousheh Ansariová

Anousheh Ansariová (, ; * 12. september 1966, Mašhad, Irán) je americká podnikateľka, spoluzakladateľka a predsedníčka spoločnosti Prodea Systems, Inc. Medzi jej obchodné úspechy patrí tiež spoluzaloženie a riadenie spoločnosti Telecom Technologies, Inc. (TTI). Dňa 18. septembra 2006 sa stala prvým Iráncom vo vesmíre a prvou vesmírnou turistkou.
Bola svedkom iránskej revolúcie v roku 1979 a v roku 1984 vo veku 18 rokov emigrovala do USA. Získala titul bakalár na Univerzite George Masona ("George Mason University") v obore elektrotechnika a informatika a titul magister na Univerzite George Washigtona.
Ansariová spolu so svojim manželom Hamidom a švagrom Amirom v roku 1993 založili TTI. V roku 2000 spoločnosť kúpil "Sonus Networks". Spolu so svojim švagrom Amirom Ansarim vložila niekoľko miliónov na cenu nadácie "Ansari X Prize" pre prvý opakovaný neštátny štart kozmickej lode. Cena bola na ich počesť nazvaná "Ansari X Prize".
Let do vesmíru.
V marci 2006 prenikli informácie, že Anousheh Ansariová trénuje na let Sojuzu na Medzinárodnú vesmírnu stanicu. Mala letieť na Sojuze TMA-10 začiatkom roku 2007. 21. augusta 2006 bol turista Daisuke Enomoto zo septembrového letu Sojuz TMA-9 vyradený zo zdravotných dôvodov a Ansariová sa dostala na jeho miesto.
Sojuz TMA-9 odštartoval 18. septembra 2006 O 06:08 SELČ s Ansariovou, Michailom Ťurinom a Michaelom López-Alegríom. Počas letu robila pre Európsku vesmírnu agentúru niekoľko experimentov napr. ako vplyv radiácie na členov posádky ISS, vplyv zmien v svalstve na bolesti chrbta a iné. Ansariová sa na Zem vrátila spolu s predchádzajúcou 13. posádkou stanice ISS v lodi Sojuz TMA-8 29. septembra o 03:13 SELČ.
Bon Scott

Ronald Belford "Bon" Scott (* 9. júl 1946, Forfar, Spojené kráľovstvo – † 19. február 1980, Londýn) bol austrálsky rockový spevák škótskeho pôvodu, ktorý sa preslávil ako spevák a textár austrálskej hard rockovej skupiny AC/DC.
Životopis.
Bon Scott sa narodil v škótskom meste Forfare. Prvých šesť rokov života prežil v Kirriemuire, kým sa jeho rodina v roku 1952 nepresťahovala do austrálskeho mesta Melbourne. V roku 1964 založil svoju prvú hudobnú skupinu The Spektors. V kapele hral na bicích a príležitostne spieval. Hral aj v ďalších kapelách, medzi ktoré patrili The Valentines, či Fraternity, kým nenahradil v roku 1974 vtedajšieho speváka skupiny AC/DC Dave Evansa. Popularita skupiny AC/DC v priebehu 70. rokov narastala najprv v Austrálii, neskôr na celom svete. Jej najvýznamnejším komerčným prelomom tejto éry bol v roku 1979 album "Highway to Hell", ktorý sa v amerických hudobných rebríčkoch prebojoval do Top 20.
19. februára 1980 Bon Scott zomrel po nočnej zábave v Londýne na akútnu otravu alkoholom. Po jeho smrti chcela kapela AC/DC ukončiť hudobnú kariéru, no na želanie Scottových rodičov čoskoro Bona nahradila spevákom Brianom Johnsonom, bývalým frotmanom glam rockovej skupiny Geordie. O päť mesiacov neskôr skupina AC/DC spolu s novým spevákom vydala album "Back in Black", ktorý sa stal historicky najúspešnejším projektom kapely a je na vrchole medzi najpredávanejšími albumami sveta.
V roku 2003 bol Bon Scott ako člen kapely AC/DC uvedený do Rokenrolovej sieni slávy. V júli roku 2004 časopis "Classic Rock" dal Bona Scotta na prvé miesto svojho zoznamu stovky najlepších frontmanov všetkých čias. Umiestnil ho pred takých lídrov, akými boli Freddie Mercury a Robert Plant. Americký hudobný časopis "Hit Parader" dal v roku 2006 Scotta na piate miesto zoznamu najlepších heavy metalových spevákov všetkých čias. V západnoaustrálskom meste Fremantle bola 24. februára 2008 odhalená bronzová socha Bona Scotta.
Diskografia.
Hudobné nosiče, ktoré vydala kapela AC/DC a je na nich s Bonom Scottom:
Na albume "Who Made Who" (1986) sa nachádza pieseň „Ride On“, v ktorej spieva Bon Scott.
Lanko

Lanko môže byť:
Homogenita

Homogenita môže byť:
Burn My Eyes

Burn My Eyes (1994) je debutový album americkej thrash metalovej kapely Machine Head. Album dnes už patrí medzi klasické metalové nahrávky a až do roku 1999 bol najpredávanejším hudobným nosičom od hudobného vydavateľstva Roadrunner Records.
Zoznam skladieb.
Bonusy.
Austrálska verzia predávaná na koncertoch obsahovala aj CD s demonahrávkami bonusových skladieb:
Heterogenita

Heterogenita môže byť:
Amalgám

Amalgám je zliatina ortuti s iným kovom. Často sa používa v zubnom lekárstve. Je najlepšie prevereným a osvedčeným definitívnym výplňovým materiálom. V zubnom lekárstve sa používa už viac ako 150 rokov. Ortuť rozpúšťa mnohé kovy na amalgámy ktoré možno potom študovať.
Lanko (elektrotechnika)

Lanko je elektrický vodič spletený z viacerých drôtov. Používa sa na prenos elektrickej energie. Lanko má lepšiu odolnosť voči ohýbaniu, ako plný drôt. Elektrické lanká sa nepoužívajú na prenos mechanickej energie.
Lanká (prameň lanka) môže byť spletaný (drôty vzájomne zakrútené), alebo len združený (viacero drôtov v spoločnom obale bez vzájomného zakrútenia - priame).
Norma STN60228 určuje minimálne počty drôtov pre Cu lanká
zdroj tabuliek: STN/IEC 60228
Vodorovnosť

Vodorovnosť alebo horizontálnosť je rovnobežnosť s vodnou hladinou. Opakom je zvislosť.
John Young

John Young môže byť:
Kladivo

Kladivo môže byť:
Zvislosť

Zvislosť alebo vertikálnosť je kolmosť na vodnú hladinu. Opakom je vodorovnosť.
Carnival of Rust

Carnival of Rust je druhý album fínskej rockovej skupiny Poets of the Fall. Album vyšiel 12. apríla 2006 vo Fínsku, 12. septembra vo Švédsku, v októbri 2006 vyšiel v Austrálii, Rusku a na Ukrajine. 20. apríla 2007 vyšiel v Nemecku. 
Vo Fínsku sa tento album hneď dostal v rebríčkoch do prvej štyridsiatky a udržal sa v nich 26 týždňov. 24. mája 2006 získal tento album vo Fínsku zlato a platinu získal 11. decembra toho istého roku.
Bruno Zevi

Bruno Zevi (* 22. január 1918, Rím – † 9. január 2000, Rím) bol taliansky architekt, redaktor, historik architektúry a profesor.
Zevi bol dôrazným kritikom modernej architektúry a postmodernizmu. V roku 1944 založil spolok ekologickej architektúry (APAO). V roku 1945 sa stal profesorom dejín architektúry na univerzite vo Venice. Neskôr sa stal profesorom na univerzite v Ríme a členom medzinárodnej akadémie architektov (IAA) v Sofii, Bulharsku. 
Bol aktívnym členom taliansko – židovskej komunity a od roku 1955 až do svojej smrti v roku 2000 bol redaktorom vlastného magazínu "L´Architettura, cronaga a storia".
Pavlačový dom rímskokatolíckej fary v Žiline

Ružičkov dom - pavlačový dom rímskokatolíckej fary v Žiline (1931) patrí medzi realizácie architekta Michala Maximiliána Scheera.
Budovu dala postaviť rímskokatolícka farnosť pod vedením Tomáša Ružičku, farára a starostu Žiliny ako chudobinec. Má štyri podlažia, zadná časť budovy sa oproti uličnej časti posúva vyššie o jedno podlažie, po svahu sa dostávame hore popri dome širokým schodišťom s podestami.
Dom má pôdorys polovice nepravidelného šesťuholníka, celá hmota je členená razantnými pavlačmi, presvedčivo vložená do prudkého svahu medzi dvomi paralelnými ulicami. V každom podlaží umiestnil Scheer dispozične rôzne usporiadané jednoizbové byty s kuchyňou a príslušenstvom ( predsieň, komora, wc a kúpeľňa je spoločná pre štyri byty). Uprostred domu je schodište, jeho hmota pretína otvorené pavlače na vonkajšej strane budovy, z nich je prístup do bytov.
Hladká plocha stien, dlhé pavlače, veľké nárožné presklenie, kovové rúrkové zábradlia a výrazná horizontalita celej kompozície sú známe atribúty modernej funkcionalistickej architektúry.
Objekt sa nachádza medzi ulicami Predmestská a Vojtecha Spanyola. V minulosti slúžil potrebám žilinskej farnosti a obývali ho rádove sestry. V súčasnosti je prázdny a čaká na stavebnú rekonštrukciu.
James Alton McDivitt

James Alton „Jim“ McDivitt (* 10. jún 1929, Chicago – † 13. október 2022, Tucson) bol americký astronaut NASA, skúšobný pilot, pilot Vzdušných síl USA a letecký inžinier. Velil misiám Gemini 4 a Apollo 9. 
Životopis.
Mladosť a výcvik.
Po základnej a strednej škole zakončenej maturitou bol povolaný do armády k americkému vojenskému námorníctvu. Po nevyhnutnom výcviku bol odoslaný do kórejskej vojny, kde lietal na stíhačkách F-80 a F-86. Po návrate do Štátov lietal ďalej, potom sa rozhodol študovať. Zapísal sa na michiganskú univerzitu, katedru leteckého inžinierstva a za tri roky mal diplom inžiniera. Potom pokračoval v štúdiu na škole testovacích pilotov na základne Edwards, kde sa zoznámil s ďalším budúcim kozmonautom Whitom a stal sa v hodnosti kapitána testovacím letcom. V roku 1962 sa dostal do NASA do skupiny kozmonautov pripravujúcich sa na program Gemini.
Po letu s Gemini bol zaradený do záložnej posádky Apolla 1, stratil pri nešťastí svojho priateľa Whitea a letu sa dočkal až s Apollom 9. Letel dvakrát, pričom vo vesmíre strávil 14 dní.
Lety do vesmíru.
Pri prvom lete na Gemini 4 letel s kozmonautom a priateľom Edwardom Whitom. Štartovali z kozmodrómu na myse Canaveral v júni 1965 ako 14 loď zo Zeme. Zem obleteli 62 krát a pristáli asi od Bahamských ostrovov. Druhý a tiež posledný let absolvoval na lodi Apollo 9. Bol na nej veliteľom, v posádke mal kozmonautov Davida Scotta a Russela Schweickarta. Počas 10 denného letu na orbite Zeme skúšali systémy lode pre pokračovanie programu Apollo k pristátiu na Mesiaci. Pristáli na hladine Atlantického oceánu.
Po letoch.
Stal sa z neho armádny generál a od septembra 1969 do augusta 1972 riadil kozmické lety z Strediska pilotovaných letov. Potom z armády aj NASA odišiel do rodného Chicaga, kde sa stal prezidentom Pullman Standart Company. V roku 1993 bol viceprezidentom Rockwell International Corp. vo Washingtone, D. C. Zomrel v roku 2022 v spánku obklopený rodinou a priateľmi vo veku 93 rokov.
Thomas P. Stafford

Thomas Patten „Tom“ Stafford (* 17. september 1930, Weatherford, Oklahoma† 18. marec 2024, Satellite Beach, Florida) bol americký astronaut a generálporučík U.S. Air Force vo výslužbe.
USS Defiant (NX-74205)

USS Defiant (NX-74205) je fiktívna loď z rovnako pomenovanej triedy lodí, ktorú dostal k dispozícii komandér Benjamin Sisko, veliteľ stanice Deep Space Nine v tretej sérii sci-fi seriálu . Už od svojej prvej misie, prieskumnej výpravy do Kvadrantu Gama, bol Defiant vybavený romulánskym maskovacím zariadením, ktoré Romuláni Spojenej federácii planét poskytli výmenou za získané informácie. Neskôr zišlo z toho, že by ho Federácia musela vrátiť.
Po zničení prvého Defiantu bol nahradený inou ľoďou rovnakej triedy. Volala sa USS Sao Paulo (NCC-75633), no posádka dostala zvláštne povolenie od Hviezdnej flotily premenovať ju na Defiant.
Trieda Defiant.
Trieda Defiant je prvou triedou bojových lodí Federácie. Zatíaľ čo vojnu s Klingónmi a Romulánmi Federácia vybojovala s loďami vedeckými a prieskumnými, po stretnutí s Borgami velenie Hviezdnej flotily uznalo potrebu existence bojových lodí. Trieda Defiant bola prvou z nich (aj keď je Defiant v seriáli oficiálne označený ako eskortná loď).
Hmotnosť Defiantu je asi 355 000 ton, posádka má približne 40 členov, ktorí pracujú na 4 palubách. Na dľžku meria 120 metrov. Loď je vybavená počítačovým systémom LCARS, 4 pulsnými phasery a 2 odpaľovačmi fotónových a kvantových torpéd.
Jeho cestovná rýchlosť je warp 6, maximálna je warp 8. Loď môže 12 hodín letieť kritickou rýchlosťou warp 9,982.
NexGen

NexGen bola americká firma sidliaca v Milpitas v Kalifornii, ktorá produkovala x86 kompatibilné procesory. Podobne ako napríklad Cyrix nemal NexGen vlastné výrobné kapacity a výrobu zveril firme IBM. NexGen v roku 1996 odkúpila firma AMD.
NexGen založil Thomas Thampy a bola financovaná firmou Compaq. Thomas mal plán vytvoriť klony Intel procesorov i386. Na vývoji sa podieľali inžinieri ako Mack McFarland, Dave Stiles, Greg Favor a Korbin Van Dyke.
Cyrix

Cyrix bola americká spoločnosť, založená v roku 1988 v meste Richardson v Texase, špecializujúca sa ako dodávateľ vysokovýkonných matematických koprocesorov pre systémy 286 a 386. Založili ju bývalí členovia firmy Texas Instruments a mali dlhodobé problémy so vzťahmi s pôvodnou firmou.
11. novembra 1997 sa firma spojila s National Semiconductor.
Juraj Chorvát (architekt)

Ing. arch. Juraj Chorvát (* 23. apríl 1895, Veličná – † 21. september 1955, Bratislava) bol slovenský architekt.
Život.
Narodil sa vo Veličnej, okres Dolná Kubín. Jeho otec Juraj Chorvát (učiteľ), matka: Katarína Chorvátová (rod. Križková). Študoval na Vysokej škole architektúry a pozemného staviteľstva pri ČVUT v Prahe. Od roku 1923 vyučoval na Priemyselnej odbornej škole stavebnej v Bratislave, neskôr bol riaditeľom ústavu v Prešove, kde boli jeho žiakmi aj L. Beisetzer a V. Vilhan. Koncom štyridsiatych rokov sa vrátil do Bratislavy, kde pôsobil ako odborný inšpektor a prednosta Vyššej školy staviteľskej.
Tvorba.
Školy.
Prispel k výstavbe prvých funkcionalistických škôl na Slovensku, napriek tomu, že ich architektonický výraz nedosahuje úroveň napríklad Smetanových škôl v Bratislave, v dispozičnom riešení je jeho prínos nepopierateľný a jeho školy sa stali v tridsiatych rokoch vzorom pre ľudové a meštianske školy na Slovensku.
Administratíva.
Administratívne stavby, roľnícke vzájomné pokladnice- bankové objekty. Chorvát mal snahu nahradiť násilnú monumentalitu sústavou jednoduchých čistých architektonických foriem vychádzajúcich z jasného dispozičného riešenia.
Bývanie.
Projekty nájomných domov sú doteraz málo známe, napríklad rozsiahly blok tzv. Evanjelického domu v Trnave, v Bratislave je takmer neznáme jeho autorstvo veľkého obytného bloku medzi Gajovou ulicou a ulicou Červenej armády (architektonická kvalita dvorov), ďalšími sú obytný blok na Belopotockého ulici a nájomné domy pre policajných zamestnancov na Dobrovského ulici, v Bratislave je aj jeho vila na Tvarožkovej ulici č.7, ktorá nebola zrejme jeho jedinou stavbou tohto druhu. Posledné známe sú realizované návrhy robotníckych kolónií v Novákoch a v Handlovej z rokov 1940 – 1941.
Ultimate X

Ultimate X je štýl zápasu vo wrestlingu. Na krajoch ringu sú veľké železné alebo hliníkové tyče. Hore je zavesené velké X(poprípade opasok pri zápase o titul), ktoré je väčšinou na lanách alebo na tyčiach. Opasok býva zavesený, X-ko býva zamknuté. Kto ako prvý strhne opasok alebo odomkne X-ko, je víťaz. Tento zápas môže byť aj tímový.
XD-Picture Card

xD-Picture Card je typ flash pamäťovej karty, ktorá sa používa hlavne v digitálnych fotoaparátoch. XD pôvodne znamenalo „eXtreme Digital“. Vyvinuli ju firmy Olympus a Fujifilm a uviedli v roku 2002. Vyrába ich firma Toshiba a Samsung pre Olympus a Fujifilm. Dnes sa predávajú pod inými značkami, napríklad Kodak, SanDisk a Lexar.
V roku 2006 boli k dispozícii v kapacitách 16 MB, 32 MB, 64 MB, 128 MB, 256 MB, 512 MB, 1 GB a 2 GB. Majú rozmery 20 mm × 25 mm × 1,78 mm a hmotnosť 2,8 g.
Revalvácia

Revalvácia je zvýšenie hodnoty meny štátnym opatrením, a to buď príslušná zmena oficiálneho výmenného kurzu v režime pevného výmenného kurzu, alebo (najmä staršie) zvýšenie zákonom stanoveného kovového (t.j. spravidla zlatého) obsahu meny. Opakom je devalvácia. Pri režime plávajúceho výmenného kurzu je správne použiť všeobecnejší termín apreciácia či zhodnotenie či revalorizácia meny.
Revalvácia umožňuje za jednotku národnej meny nakúpiť väčší počet jednotiek zahraničnej meny.
Lexikológia

Lexikológia (z gr. lexis = slovo+logos = reč, veda, učenie) je náuka o slove, slovnej zásobe jazyka a lexikálnej rovine (pláne, podsystéme) jazyka.
Delenie:
Fonológia

Fonológia je vedný odbor jazykovedy. Skúma fonémy ako najmenšie jednotky zvukového jazykového systému. Skúma, ktoré zvuky v ľudskej reči, a ktoré vlastnosti týchto zvukov sa využívajú a ako sa využívajú na dorozumievanie v ktoromkoľvek jazyku. Pri tomto druhu skúmania zisťujeme pomocou ktorých zvukov sa v tom istom jazyku rozlišujú slová a tvary, aké vlastnosti zvukov sú dôležité pri rozpoznávaní zvukov, ako sa zvuky v danom jazyku spájajú...
Vznikla koncom 19. storočia prostredníctvom švajčiarskeho jazykovedca Ferdinanda de Saussura – urobil klasifikáciu hláskového systému.
Jürgen Klinsmann

Jürgen Klinsmann (* 30. júl 1964, Göppingen, Nemecko) je nemecký futbalový tréner a bývalý hráč, ktorý hral za viaceré popredné európske kluby a bol členom Nemeckého národného tímu ktorý vyhral Majstrovstvá sveta v roku 1990. Bol jedným z najvýznamnejších nemeckých útočníkov počas 90. rokov.
Bol trénerom Nemeckého národného mužstva, s ktorým obsadil tretie miesto na Majstrovstvách sveta v roku 2006, čo bol lepší výsledok, než bol predpokladaný.
12. júla 2006, Klinsmann oficiálne oznámil, že rezignuje na post trénera národného tímu, novým trénerom sa stal jeho asistent Joachim Löw. Bayern München ho 27. apríla 2009 prepustil.
Lothar Matthäus

Lothar Herbert Matthäus známy aj pod skráteným menom Lothar Matthäus (* 21. marec 1961, Erlangen, Západné Nemecko) je bývalý nemecký legendárny futbalista a v súčasnosti je futbalový tréner. V roku 1990 dostal ocenenie Európsky futbalista roka, po tom čo doviedol ako kapitán Západného Nemecka k víťazstvu na Majstrovstvách sveta v roku 1990. O rok neskôr získal ako prvý hráč v histórii ocenenie Hráč roku FIFA. 
Matthäus reprezentoval Nemecko aj na Majstrovstvách sveta v rokoch 1982, 1986, 1990, 1994 a 1998.
Hráčska kariéra.
Matthäus začínal so svojou futbalovou kariérou na pozícii stredopoliar, na pozícii obrancu hrával približne od jeho 30 rokov. S jeho profesionálnou kariérou začal v bundesligovom klube Borussia Mönchengladbach v roku 1979. V rokoch 1984 až 1988 hrával za Bayern Mníchov, za Bayern získal dvakrát titul v lige a raz získal Nemecký pohár. V roku 1987 sa dostal do finále Európskeho pohára, kde ale Bayern podľahol Portu 1-2.
V roku 1988 spolu s reprezentačným kolegom Andreasom Brehmem podpísal zmluvu s talianskym Interom Miláno. Hneď počas svojej prvej sezóny za Inter získal "scudetto" a taliansky superpohár.
Od roku 1992 hral opäť za Bayern Mníchov, až do roku 2000. Spolu odohral za Bayern v tomto období 189 zápasov v ktorých strelil 28 gólov.
Veľké úspechy dosiahol hlavne na reprezentačnej úrovni.
Trénerská kariéra.
Jeho prvým trénerským pôsobiskom bol rakúsky klub Rapid Viedeň. Tu dosahoval zmiešané výsledky. V decembri 2002 ho angažoval Partizan Belehrad aby nahradil odstupujúceho trénera Ljubišu Tumbakovića. S týmto klubom dosiahol úspech v sezóne 2002-03, keď získal ligový titul a hlavne v Lige majstrov, kde v kvalifikácii eliminoval Newcastle United. 
V decembri 2003 náhle oznámil koniec v Partizane a nástup na lavičke maďarskej reprezentácie. Od januára do marca 2006 krátko pôsobil v brazílskom klube Atlético Paranaense. V sezóne 2006-07 trénoval rakúsky klub Red Bull Salzburg. Po tom trénoval v Izraeli, v klube Maccabi Netanya. Po ukončení angažmánu v tomto klube, bol blízko k podpisu zmluvy s maďarskýmm klubom FC Fehervár, no nakoniec sa tak nestalo. Klub aj Matthäus príčiny nezverejnili.
Obchodný dom Dunaj

Obchodný dom Dunaj alebo staršie Obchodný dom Brouk a Babka je budova na Námestí SNP v Bratislave. Navrhol ju Christian Ludwig v rokoch 19351936 a od roku 2000 je národnou kultúrnou pamiatkou.
Pre obchodných podnikateľov Brouka a Babku postavil bratislavský architekt Ch. Ludwig na preluke vtedajšieho Námestia republiky v roku 1936 veľmi úsporne riešený obchodný domdnes Obchodný dom Dunaj v Bratislave.
Pôdorys, nosný systém, dispozícia.
Železobetónový skelet s voľným pôdorysom 26 x 19,5 m bol postavený v kompaktnej zástavbe námestia, ktoré v tom čase prežívalo stavebnú konjunktúru.
Šesť nadzemných a dve podzemné podlažia tvoria voľné veľkoplošné priestory predajní a technickej obsluhy, prevádzka je prehľadná a variabilná.
Dispozícia objektu je navrhnutá podľa zásad amerických obchodných domov.
V ľavom rohu dispozície je situované komunikačné jadro objektudvojramenné schodisko a dva výťahy.
Na prízemí sú pred zasunutým hlavným vstupom tri izolované štvorstranné výklady, ktoré odľahčujú parter objektu, sú to celosklenené oblé solitéry s kamenným soklom.
V budove je prvýkrát na Slovensku použité crittallové kúrenie.
Fasáda.
Jednoduchú fasádu členia horizontálne pásy okien, ktoré osvetľujú predajne a vertikálne okná schodiska, vďaka čomu je aj z exteriéru ľahko čitateľná dispozícia budovy, pričom okná sú z väčšej časti použité otočné o 180 stupňov a zasklené Termoluxom.
Fasáda je obložená bledozeleným keramickým obkladom a okná lemujú oblé profily z nehrdzavejúcej ocele, ktoré dodávajú objektu luxusnú jedinečnosť.
Zaujímavá je aj nočná iluminácia objektupriečelie v noci osvetľuje po celom obvode dlhý líniový neón, ktorý zdôrazňuje asymetrickosť fasády.
Brest (strom)

Brest ("Ulmus") je rod listnatých stromov z čeľade brestovité ("Ulmaceae").
Majú striedavé, jednoduché, raz alebo dvakrát ryhované listy, obvykle s asymetrickými základmi, často hrubé so štetinami. Plodom je okrúhla krídlatá nažka.
Do rodu "Ulmus" podľa rôzneho taxonomického triedenia patrí 20 až 45 druhov. Veľké rozpätie tohto čísla je spôsobené ich náročným vymedzením. Bresty sa ľahko krížia s umelo pestovanými odrodami, čím vznikajú nové, lokálne sa vyskytujúce hybridy.
Časť brestov rastúcich v Európe postihuje choroba grafióza.
Opis.
Kmeň brestov je krytý spravidla tmavou, rozpraskanou borkou. Jarné púčiky bývajú špicaté, kryté väčším počtom šupín. Listy brestu sú striedavé, drsné, porastené štetinami, jednoduché, raz alebo dvakrát ryhované. Tvar aj farba listov sú premenlivé podľa miesta, kde na rastline rastú a podľa stupňa ich vývoja. No podľa charakteristického tvaru listu ľahko rozpoznáme brest od iných rastlín. Listy sú často asymetrické, čepeľ listu na strane orientovanej k vrcholu vetvy je väčšia a dlhšia, tento znak je typický pre čeľaď "Ulmaceae".
Bresty sú obojpohlavné a opeľované vetrom. Kvetu vyrastajú ešte pred vypustením jarných lístkov. Plody sú okrúhle krídlaté nažky. Do okolia materského stromu sú roznášané vetrom. Bresty niekedy dosahujú výšky 40 m, zvyčajne so širokou a otvorenou korunou, kmeň s priemerom do 2 metrov.
Druhy brestov.
Horské bresty.
kvitnú na jar; kvety prisadlé; listy veľmi drsné.
Poľné bresty.
kvitnú na jar; kvety prisadlé; listy obvykle hladké.
James Benson Irwin

James Benson „Jim“ Irwin (* 17. marec 1930, Pittsburgh – † 8. august 1991, Glenwood Springs) bol americký astronaut, člen expedície Apollo 15, ktorý ako ôsmy človek chodil po Mesiaci. 
Život.
Mladosť a výcvik.
Narodil sa síce v Pittsburghu, ale mladosť prežil v Colorado Springs. Vysokú školu absolvoval v Salt Lake City v Utahu. Stal sa z neho námorný inžinier a v roku 1951 absolvoval aj námornú akadémiu. Potom pokračoval v štúdiu na univerzite v Michigane, odbor letecké inžinierstvo, diplom získal roku 1957. Letecký výcvik absolvoval na vojenských základniach v Texase. Stal sa z neho vynikajúci testovací pilot, nalietal 6650 hodín, mal aj vážnu nehodu s množstvom zranení. Do NASA, strediska amerických kozmonautov, sa dostal v apríli 1966. Najskôr sa zacvičil do funkcie člena záložnej posádky Apolla 12, potom už do vesmíru letel.
Let do vesmíru.
Svoj let na Mesiac odštartoval s kolegami A. M. Wordenom a D. R. Scottom z Cape Canaveral 26. júla 1971 vo svojich 41 rokoch a to po piatich rokoch príprav. Cieľom expedície bolo nájsť najstaršiu horninu Mesiaca – zvanú ako "biely kameň". Počas rekordných troch dní na Mesiaci nazbierali takmer hornín, k čomu im pomohol po prvýkrát použitý mesačný automobil "Rover 1". Ich štart z Mesiaca po prvýkrát snímala kamera. Na Zem sa vrátili 7. augusta.
Škandál so známkami.
Už krátko po pristátí bolo celé mužstvo Apolla 15 vybrané za náhradníkov pre let Apolla 17. V priebehu nasledujúceho roku sa prevalila ich aféra so známkami. Scott, Worden a Irwin mali vziať 398 poštových známok so spomienkou na ich let a sto z nich predať nemeckému obchodníkovi s poštovými známkami. Zisk z predaja bol použitý na založenie zvereneckého fondu pre deti posádky Apolla 15. Aj keď ich čin nebol nezákonný, a napriek skutočnosti, že NASA zavierala oči pred podobnými aktivitami pri skorších letoch, administratíva rozhodla, že Scott a jeho posádka budú príkladne potrestaní a nikto z nich do vesmíru znovu nepoletí.
Po lete.
Plukovník Irwin odišiel vo svojich 42 rokoch dňa 1. augusta 1972 z armády aj z NASA. Po návrate z Mesiaca napísal veľa kníh o svojej ceste do kozmu. Stal sa kazateľom a v Colorade založil organizáciu "Výškový let" (High Flight Foundation). Tá sa venuje šíreniu evanjelia po celom svete. Napísal tiež knihu "To Rule the Night", kde svoj život aj let popísal. Neskôr napísal viacero kníh. Bol ženatý a mal štyri deti. V máji 1990 tiež navštívil Česko-Slovensko. Mal pritom aj prednášku v amfiteátri v Bratislave. Pri tejto návšteve odovzdal prezidentovi Václavovi Havlovi česko-slovenskú vlajku, ktorá bola na palube veliteľského modulu "Endeavour" počas letu Apollo 15. V auguste 1991 zomrel na infarkt myokardu.
Caroline, princezná hannoverská

Caroline, princezná hannoverská ("Caroline Louise Marguerite Prinzessin von Hannover, Erbprinzessin von Monaco"), formálne nazývaná Jej kráľovská Výsosť princezná hannoverská, (*23. januára 1957) je najstaršie dieťa princa Rainiera III. a jeho manželky, bývalej americkej herečky, Grace Kellyovej. Má množstvo príbuzných v USA, odkiaľ jej matka pôvodne pochádza, a keď bola dieťa, mohla tráviť čas v dome rodičov svojej matky vo Philadelphii. Vydala sa za "Ernsta Augusta V., princa hannoverského" v roku 1999.
Prvorodená Caroline, princezná monacká nesie rodinné meno "Grimaldiová". Je druhou manželkou "Ernsta Augusta, princa hannoverského" a od smrti jej otca 6. apríla 2005 prestala byť predpokladanou dedičkou monackého trónu. Kniežací trón zdedil jej brat Albert. Bola aj predpokladanou dedičkou v rokoch 1957 a 1958, medzi jej narodením a narodením jej brata, Alberta, terajšieho zvrchovaného monackého princa. Má tiež mladšiu sestru Stéphanie.
Auguste Perret

Auguste Perret (* 12. február 1874, Ixelles, Belgicko – † 25. február 1954, Paríž, Francúzsko) bol francúzsky architekt, ktorý uviedol železobetón do modernej architektúry. Jeho diela boli nielen nové, ale zároveň aj umelecky pôsobivé. Je považovaný za jedného z najlepších francúzskych architektov jeho generácie.
Životopiis.
Narodil sa v Ixelles v Belgicku. Bol synom Claude-Marie Perreta, kamenára, ktorý po roku 1881 pracoval ako staviteľ v Paríži. Perret študoval architektúru na akadémii École des Beaux-Arts v Paríži v štúdiu Julien Guadeta. Školu opustil, aby sa pripojil k rodinnej firme „Perret fréres entrepreneurs“ špecializovanej na betónové stavby. Pracoval tu spolu so svojimi bratmi Gustavom a Claudom. 
Prínos a charakteristika jeho tvorby.
Jeho počiatočná inšpirácia pochádzala z teoretických prác Eugène Emmanuel Viollet-le-Duca. Vo svojich stavbách začal experimentovať so železobetónom, novým konštrukčným materiálom. Zavedenie železobetónu ako konštrukčného materiálu sa uskutočnilo vo Francúzsku v roku 1890, ale až Perret predstavil jeho rozsiahlejšie použitie. Bol prvým architektom, ktorý priznal železobetónovú konštrukciu na fasáde. Dôsledne a logicky previedol zákonitosti železobetónovej stavby do čelnej fasády podľa svojej zásady „Neukázať podperu je chyba, predstierať podperu je zločin“. Jeho snaha o čistotu a jednotný sloh smerovali ku klasickým proporčným pravidlám, s ktorými skĺbil konštrukčné prvky moderných stavebných postupov. Podarilo sa mu využiť konštrukčné možnosti železobetónu v obzvlášť úsporných stavbách so zmysluplným riešením detailov a vyváženými proporciami. Jeho žiak a nástupca Le Corbusier rozvíjal jeho myšlienky ďalej.
Tvorba.
Perretove stavby je možné deliť do troch skupín: stavby priemyselné (garáže a doky), divadelné stavby a sakrálne stavby. Najskôr pracoval v Paríži na dielach ako Dom s ateliérom Rue Franklin (19021903), Garáž na ul. Ponthieu (19051906) a Divadlo Champs-Élysées (19101911). Na spomenutých posledných dvoch budovách odhaľuje železobetónovú konštrukciu. Aj Perretov kostol Notre-Dame vo francúzskom Le Raincy (19221923) je jedna z prvých budov a prvý kostol vôbec, ktorý odráža expresívne konštrukčné možnosti tohto materiálu. Okrem jednotlivých objektov sa venoval aj urbanistickým prácam. Patrí medzi nich predovšetkým štúdia vežových domov, ktoré mali byť rozmiestňované podľa hlavných parížskych výpadových komunikácií. Tento projekt bol publikovaný iba v populárnom urbanistickom časopise L’ Illustration. Po druhej svetovej vojne prispel k prestavbe Le Havre, Amiense a Marseille. Pri obnove Le Havre išlo o výstavbu nového mestského centra s rozlohou 150 ha na ploche zničenej vojnovými udalosťami. Perret zvolil klasickú kompozíciu dvoch na seba kolmých osí. V roku 2005 bola prestavba Le Havre prehlásená za svetové kultúrne dedičstvo UNESCO.
Don Johnson

 
Donnie Wayne Johnson (* 15. december 1949, Flat Creek, Missouri, USA) známejší ako Don Johnson, je americký herec, známy najmä z jeho práce v televízií a vo filme. Hral hlavnú úlohu "Sonnyho Crocketta" v osemdesiatych rokoch v populárnom televíznom kriminálnom seriáli "Miami Vice". V roku 1990 si zahral taktiež hlavnú rolu v kriminálnom seriáli Nash Bridges.
Začiatky.
Johnson sa narodil v meste Flat Creek, Missouri. Jeho otec bol farmár, jeho mama kaderníčka. Keď mal 6 rokov, jeho rodina sa presťahovala z Missouri do Wichitu v Kansase. V roku 1967 maturoval na škole South High School vo Wichite a začal navštevovať Kansaskú univerzitu v meste Lawrence, štát Kansas. Don Johnson má anglický pôvod.
Neskôr v roku 1960, bol jeden z mužských súťažiacich v populárnej televíznej show "The Dating Game".
Herecká kariéra.
Johnson študoval drámu na Americkom divadelnom konzervatóriu. Jeho prvá väčšia úloha, ktorú získal bola v roku 1969 divadelnej produkcii "Osud a Ľudské oči" v ktorej hral hlavnú úlohu. Vedený týmto úspechom sa v roku 1970 objavil vo filme "Magická záhrada Stanleyho Sweethearta". Odvtedy pokračoval v hraní divadlách, vo filme a v televízií bez prestávky až kým sa nestal mediálne známym. Jeho významné filmy tohoto obdobia boli "The Harrad Experiment" (1973) a "Chlapec a jeho pes" (1975).
Hudobná kariéra.
Johnson bol tiež členom rockovej skupiny, ktorá sa volala The Horses. V skupine pôsobili budúci členovia skupiny Kingfish, ktorú založil gitarista Bob Weir zo skupiny Grateful Dead. Skupina nahrala v roku 1969 jeden album vo vydavateľstve White Whale label, v roku 2004 však prešli k vydavateľstvu Gear Fab label a nakoniec v roku 2005 k vydavateľstvu Rev-Ola label.
Chlorid horečnatý

Chlorid horečnatý (MgCl2) je biela, hygroskopická látka, ktorá tvorí niekoľko hydrátov so všeobecným vzorcom MgCl2•x(H2O). Táto zlúčenina je typický iónový halogenid, ktorý sa veľmi dobre rozpúšťa vo vode. Chlorid horečnatý sa získava z morskej vody. Bezvodý chlorid horečnatý sa používa na výrobu kovového horčíka. V potravinárstve sa označuje E číslom E511. 
Chlorid horečnatý sa vyskytuje v morskej vode.
Použitie.
V niektorých krajinách (napríklad v Česku a Slovinsku) sa v nepatrnom rozsahu používa ako posypová soľ (resp. prímes) na zimný posyp. Je však vhodný iba pre likvidačný posyp, nie pre preventívne posyp.
Potravinárstvo.
Používa sa na zachovanie pôvodných farieb a aj ako ochucujúca a spevňujúca látka. S jej využitím sa môžeme stretnúť pri výrobe sójového syra tofu, či v čerstvých plátkoch mäsa, ktoré zmäkčuje. Dá sa použiť aj ako náhrada kuchynskej soli.
V Slovenskej republike, celej Európskej únii a USA je povolené pridávať látku do potravín.
Výroba.
Chlorid horečnatý je možné vyrobiť napríklad neutralizáciou hydroxidu horečnatého kyselinou chlorovodíkovou:
ďalšou možnosťou prípravy je spaľovanie kovového horčíka v elementárnym chlóru:
Účinky.
Chlorid horečnatý sa v potravinárstve považuje za bezpečnú látku a ako zdroj horčíka v ľudskom tele.
José Luis Chilavert

José Luis Félix Chilavert González (* 27. júl 1965, Luque) je bývalý paraguajský futbalový brankár. Bol známy pre jeho výbušnú povahu a zároveň bol považovaný za špecialistu na priame kopy a často zahrával aj penalty. Držal rekord v počte gólov strelených brankárom až do roku 2006, keď ho predbehol brazílsky brankár Rogério Ceni. Strelil 62 gólov, viacero z nich bolo dôležitých aj v zápasoch reprezentácie. Štyri z jeho reprezentačných gólov strelil na kvalifikácií na Majstrovstvá sveta vo futbale v 2002. José Luis Chilavert patril tiež ku kontroverzným hráčom, známy bol jeho incident s kolumbijským útočníkom Tinom Asprillom.
Pôdorys

Pôdorys je priemet predmetu na vodorovnú rovinu, obraz predmetu pri pohľade zhora.
V architektúre.
Pri navrhovaní budov sa pôdorysy zvyčajne kreslia v mierkach 1:500, 1:400,1:200, 1: 100, v mierke 1:50 sa už zakresľuje aj zdravotechnické zariadenie a nábytok, obklady, dlažby a iné, v mierke 1:25, 1:20, 1:10, 1:5, 1:2 a 1:1 sa kreslia konštrukčné a dizajnérske detaily
Pôdorys obytnej budovy.
Účelné prevádzkové spojenie skupiny priestorov bytu a súčasne viacerých bytov vytvárajúcich obytnú budovu. Byty sú charakteristické obytnými miestnosťami, príslušenstvom a komunikačnými priestormi vloženými do konštrukčných jednotraktov, dvojtraktov alebo trojtraktov. Bežná dĺžka a hĺbka pôdorysu obytnej budovy závisí od jej typu – sekciový, chodbový, pavlačový... Tvar pôdorysu obytných budov musí vyhovovať požiadavkám kladeným na obytné miestnosti i na príslušenstvá bytu, umožňovať vybavenie miestností príslušným technickým a nábytkovým zariadením, jeho účelné rozostavenie a riadnu prevádzkovú súvislosť v byte s pripojením na chodby, schodisko a výťah.
Pôdorysná osnova modulovej sústavy.
Druh priestorovej osnovy modulovej sútavy určujúci rozmiestnenie zvislých nosných konštrukcií v pôdoryse objektu (pôdorys zvislých rovín priestorovej osnovy).
Pôdorysná schéma stavebného objektu.
Znázornenie polohy a skladby zvislých konštrukcií stavebného objektu. Za zvislú konštrukciu sa považujú steny alebo stĺpy pozdĺžnych, priečnych, krabicových, alebo bodových systémov. Pôdorysná schéma stavebného objektu vyznačuje skladobné parametre v smere dĺžky objektu, skutočnú dĺžku objektu a skladobnú dĺžku objektu.
Marcelo Salas

José Marcelo Salas Melinao (* 24. december 1974, Temuco, Čile), známejší ako Marcelo Salas, je čilský futbalista. Spoločne s Elíasom Figuerom a Ivánom Zamoranom patrí k najznámejším čilským futbalistom. Má prezývku "El Matador". 
V roku 1997 získal ocenenie Juhoamerický futbalista roka.
Hráčska kariéra.
Salas debutoval za klub Universidad de Chile v roku 1993 a pomohol klubu získať tituly v rokoch 1994 a 1995. V roku 1996 prestúpil do argentínskeho klubu River Plate. Tento ťah bol považovaný kritikmi za zlý, pretože čilskí hráči sa v Argentíne len ťažko presadzovali. Salas ale dokázal v 51 zápasoch streliť 26 gólov a pomôcť klubu k víťaznej sérii. 
V roku 1998 prestúpil za 18 miliónov dolárov do talianskeho klubu S.S. Lazio. Tu sa mu podarilo vyhrať s klubom Taliansky pohár, Pohár víťazov pohárov a Superpohár. V roku 2001 prestúpil do Juventusu Turín, klubu, kde sa kvôli zraneniam len trápil. Nastúpil len na 14 zápasov, v ktorých strelil 2 góly.
V roku 2003 sa vrátil naspäť do River Plate.